શિક્ષણનો વ્યાપ વધવાથી વિદ્યાર્થીઓની સંખ્યા વધવા માંડી સરકારી એ.વી.સ્કૂલનું બિલ્ડીંગ નાનું પડવા લાગ્યું. નવા ઓરડાઓની જરૂરિયાત ઊભી થઈ. સમિતિની (ટ્રસ્ટની) સભામાં સદગત પારેખ દલસુખભાઈ ભાઈચંદદાસ જેઓ આ સંસ્થાના ઉપ-પ્રમુખ હતા તેમના વારસો એ સદગતના સ્મરણાર્થે તેમના પિતાનું નામ આપવાની શરતે હાઈસ્કૂલ બિલ્ડીંગ ફંડમાં રૂ. 12001 +3001 =15002,આપવાની ઈચ્છા તા. 20/8/1944 ના રોજ દર્શાવી એ સભામાં રૂ.2101, સાયન્સ હોલ બાંધવા સૂર્યાવાલા છોટાલાલ પ્રેમાનંદ શાહે ઈચ્છા દર્શાવી.એ સભામાં રૂ.2001,સેન્ટ્રલ હોલ બાંધવા માટે પરીખ ચીમનલાલ મોહનલાલે પોતાના પિતાના સ્મરણાર્થે આપવાની ઈચ્છા દર્શાવીએ સભામાં “બિલ્ડીંગ ફંડ સમિતિ”ની રચના થઈ.અનેક નામી-અનામી દાતાઓએ હાઈસ્કૂલનું બિલ્ડીંગ બાંધવા માટે દાન આપ્યું તેમનું લીસ્ટ અલગ દર્શાવ્યું છે. કુલ લોકમદદની રકમ રૂ. 44,442 ની નોંધ જોવા મળી છે.